Για τα μέρη που μίλησαν απευθείας στην ψυχή μου , για μέρη που είναι λίγο πολύ μαγικά, όπως η Καλοταρίτισσα, δεν μπορώ και μάλλον δεν θέλω να πω πολλά.
Αρκεί ότι είναι ιδανικός τόπος για τον κουρασμένο άνθρωπο της πόλης, που εδώ θα ξεκουράσει σώμα και πνεύμα μέσα στον πανέμορφο, προφυλαγμένο από τους ανέμους κόλπο της Καλοταρίτισσας, θα περπατήσει στα μονοπάτια, ανάμεσα σε κέδρους, θα δεί τοπία άγρια και ήμερα ακρογιάλια, θα τον φρεσκάρει το μελτέμι του Ικάριου, θα ξανοίξει το μάτι του στο απέραντο γαλάζιο